
	Kiaulės ir šernai yra tarpiniai dviejų pirmuonių Sarcocystis rūšių, zoonotinės S. suihominis ir S. miescheriana, kurie užsikrėtusių gyvūnų raumenyse sudaro sarkocistas, šeimininkai. Tačiau naujausi duomenys rodo, kad kiaulės ir šernai gali būti mažiausiai trijų Sarcocystis rūšių tarpiniai šeimininkai. Žmonės užsikrečia vartodami žalią arba nepakankamai termiškai apdorotą mėsą ir dėl S. suihominis infekcijos gali patirti įvairių žarnyno sutrikimų. Lietuvoje S. suihominis paplitimas kiaulėse ir šernuose iki šiol nežinomas. Be to, visame pasaulyje trūksta molekulinių tyrimų, kuriuose būtų nagrinėjama kiaulių ir šernų Sarcocystis rūšinė sudėtis. Šiuo tyrimo siekiama taikant mikroskopinius ir molekulinius metodus nustatyti Sarcocystis spp. paplitimą, infekcijos tankį ir rūšinę įvairovę kiaulienoje ir šernų mėsoje. Projekto metu taip pat bus pirmą kartą tikrinama hipotezė ar šernai gali būti galutiniai Sarcocystis spp. šeimininkai. Pirmą kartą S. suihominis bus išsamiai genetiškai apibūdintas naudojant branduolio, mitochondrijų ir apikoplasto genetinius žymenis. Laukiami projekto rezultatai: pirmieji išsamūs duomenys apie S. suihominis Lietuvos kiaulėse ir šernuose, patobulinta rūšies lygmens diagnostika, galimas naujos Sarcocystis rūšies aprašymas ir naujos įžvalgos apie šernų epidemiologinį vaidmenį. 



